הפיל שרצה להיות הכי

הפיל שרצה להיות הכי הוא ספר ילדים מאת פאול קור.

עלילה
הסיפור עוסק בפיל צעיר שחש דכדוך כיוון שצבעו האפור לא מצא-חן בעיניו. ציפור שפגש הסבירה לו כי הצבע האפור הוא המתאים ביותר לפילים, אולם דבריה לא שכנעו אותו. הפיל רצה, במקום צבעו, להיות צבעוני. הציפור, על מנת למלא את בקשתו, השיגה מגוון של צבעים כאשר את האדום תרמה לה חיפושית משה רבנו נדיבה. פעולת הצביעה נעשתה בעזרת נוצה מזנבה של הציפור וכאשר הושלמה המשימה הפיל היה שבע רצון מאוד. 
כשראו שאר הפילים את הפילון הצבעוני הם טענו שהוא לא נראה כמו פיל, אלא כמו ליצן. הפילון שחש צער על טעותו, ביקש לשוב לצבעו המקורי. כדי לאפשר את הדבר, הפילים שטפו אותו בעזרת מים ששאבו לתוך חדקם.
כששב הפילון לצבעו האפור הוא הבין שדבריה של הציפור כי הצבע האפור של הפילים מתאים להם - נכונים.

עיבודים 

הספר הועלה כמחזה בתיאטרון "נדנדה" בשנת 2004.

משפחתו של קור יזמה סרט הנפשה המבוסס על הספר. הסרט הופק ב-2007 על ידי קלסיקלטת בשיתוף אולפני פיצ'י פוי ובבימוי דיבוב של שרון כהן באולפני אלרום. המוזיקה של הסרט הופקה על ידי עדי כהן.

דמויות ומדבבים

שירים בסרט 
הסרט מכיל את ששת השירים הבאים:
 שיר הצבעים
 שיר המראות
 לילה
 בבית
 הביתה
 אני גיבור

קישורים חיצוניים 
 
 
 

ספרי ילדים ונוער
ספרי פאול קור
ספרים שעובדו לסרטים
ספרים על בעלי חיים
פילים בתרבות
קלטות ילדים ישראליות